open-index/open-wikipedia-markdown huggingface dataset:
Ιωάννης Β΄ του Αρμανιάκ

Ο **Ιωάννης Β**' ο *Κυφός*, γαλλ.: *Jean II le Bossu*, (1333 - 26 Μαΐου 1384) από τον Οίκο του Αρμανιάκ, ήταν κόμης του Αρμανιάκ, του Φεζενσάκ, του Ροντέζ (1371-1384) και κόμης του Σαρολαί (1364-1384), υποκόμης Λομάν (Lomagne) και Ωβιλάρ (Auvillars).

## Βιογραφία
Ήταν γιος του Ιωάννη Α' κόμη του Αρμανιάκ, του Φεζενσάκ και του Ροντέζ, υποκόμη Λομάν και του Οβιλάρ και της Βεατρίκης του Κλερμόν, δισεγγονής του Λουδοβίκου Θ' της Γαλλίας.

Κατά τη διάρκεια της ζωής τού πατέρα του, έφερε τον τίτλο τού κυρίου και στη συνέχεια τού κόμη του Σαρολαί, τον οποίο είχε λάβει από τη μητέρα του. Επίσης κατά τη διάρκεια της ζωής του τού ανατέθηκε η διακυβέρνηση του Λανγκεντόκ.

### Εκατονταετής Πόλεμος
Από το 1351, συμμετείχε ενεργά στις μάχες του Εκατονταετούς Πολέμου, πολεμώντας υπό τις διαταγές τού πατέρα του, ή για τον επικυρίαρχό του, Φίλιππο Γ' δούκα της Βουργουνδίας, ή Ιωάννη δούκα του Μπερί, ή τον βασιλιά της Γαλλίας.

Ως άρχοντας του Σαρολαί δεν ήταν υποχρεωμένος, σύμφωνα με τους όρους της Συνθήκης του Μπρετινύ, να αποτίσει ταπεινωτικό φόρο τιμής σε όσους είχε πολεμήσει για αρκετά χρόνια: τον Εδουάρδο Γ' βασιλιά της Αγγλίας, και τον γιο του τον Μαύρο Πρίγκιπα, πρίγκιπας της Ουαλίας. Ήταν όμως η πρώτη και μοναδική φορά, που υποστήριξε την κλήση του βασιλιά Καρόλου Ε' ενάντια στις ενέργειες τού πρίγκιπα της Ουαλίας, που τελικά οδήγησαν στην απελευθέρωση της Μπισκάι από την αγγλική κατοχή.

## Ειρήνη με τους Φουά
Το 1379 συνήψε με τον Γκαστόν Γ' Φοίβο μία ειρήνη, που εδραιώθηκε με τον γάμο της κόρης του Βεατρίκης με τον γιο τού Γκαστόν Γ΄ Φοίβου. Έτσι έληξε αυτή η ατυχής διαμάχη, που για 89 χρόνια, είχε φέρει σε αντίθεση τις δύο ισχυρότερες οικογένειες της νότιας Γαλλίας.

## Η δίκη
Μέσα από τις δολοπλοκίες του δούκα του Μπερί, εναντίον του αδελφού του, του δούκα της Βουργουνδίας, ο Ιωάννης κλήθηκε στην Αυλή για να υπερασπιστεί τον εαυτό του ενάντια σε αυτές τις κατηγορίες:

* Εξασφάλιση συμμαχίας με την Αγγλία.
* Συμμαχία με ελεύθερες εταιρείες μισθοφόρων.
* Προσπάθησε, σε συνεννόηση με τον κόμη του Φουά, να μοιραστούν το Λανγκεντόκ.

Ο Ιωάννης δεν δικάστηκε ποτέ, αφού απεβίωσε στην Αβινιόν το 1384.

## Οικογένεια
Στις 21 Νοεμβρίου 1359 νυμφεύτηκε την Ιωάννα του Περιγκόρ, κόρη του Ρογήρου-Βερνάρδου κόμη του Περιγκόρ, και της Eleanor de Vendôme. Είχαν τρία παιδιά:
* Ιωάννης Γ΄, (1359 - 1391), κόμης του Aρμανιάκ.
* Bερνάρδος Ζ΄, (1363 έως 1418), κόμης του Aρμανιάκ, κοντόσταυλος της Γαλλίας.
* Βεατρίκη (γενν. 1365), παντρεύτηκε το 1379 με τον Γκαστόν του Φουά (απεβ. 1381), γιο του Γκαστόν Γ΄ κόμη του Φουά, και στις 27 Ιανουαρίου 1382 με τον Κάρλo Βισκόντι κύριο της Πάρμα, γιο του Μπερναμπό Βισκόντι και της Βεατρίκης Ρεγκίνας ντελα Σκάλα.  

Ο Γιάννης είχε επίσης πολλά νόθα παιδιά:
* (νόθος) Ζαν (απεβ. 8 Οκτωβρίου 1409), επίσκοπος Mέντε και αρχιεπίσκοπος Άουχ.
* (νόθος) Μπερτράν (απεβ. 1403), κύριος του Σατώ ντε Βιλιέ στο Aρμανιάκ.

## Βιβλιογραφικές αναφορές

## Πηγές
* 
* 
* *The Americana: a universal reference library*, Vol.2, Ed. Frederick Converse Beach, George Edwin Rines, 1912.
* *Histoire générale de Languedoc*, Vol.3, Ed. Claude de Vic, Joseph Vaissete, Alexandre Du Mège, 1841.

Κατηγορία:Οίκος του Αρμανιάκ
Μαργαρίτα Αμαραντίδη

Η **Μαργαρίτα Αμαραντίδη** (Ελασσόνα, 5 Μαΐου 1980) είναι Ελληνίδα ηθοποιός, εικαστικός και σκηνοθέτρια. Έγινε γνωστή μέσα από τον ρόλο της Ταρσής στην τηλεοπτική σειρά του 2004 ''Τα παιδιά της Νιόβης'' την οποία σκηνοθέτησε ο Κώστας Κουτσομύτης.

## Βιογραφία
Γεννήθηκε και μεγάλωσε στην Ελασσόνα. Αποφοίτησε από την Ανωτάτη Σχολή Καλών Τεχνών (2014) καθώς και από τη Δραματική Σχολή του Εθνικού Θεάτρου (2002). Στην τηλεόραση έχει πρωταγωνιστήσει, μεταξύ άλλων, στις σειρές *[[Τα παιδιά της Νιόβης (τηλεοπτική σειρά)|Τα παιδιά της Νιόβης]]* (2004-2005), *Μόνη εξ αμελείας* (2005), *Πιάτσα Κολωνάκι* (2005), *[[10η εντολή]]* (2005-2007), *Πάλι από την αρχή* (2006), *Έχω ένα μυστικό...* (2008), ''Τα καλύτερά μας χρόνια'' (2021-2022). Στον κινηματογράφο πρωταγωνίστησε στην ταινία *Λουκουμάδες με μέλι* (2005) την οποία σκηνοθέτησε η Όλγα Μαλέα και στην ταινία *Νυχτερινός Εκφωνητής* (2024) την οποία σκηνοθέτησε ο Ρένος Χαραλαμπίδης. Έχει πρωταγωνιστήσει και σκηνοθετήσει σε θεατρικές παραστάσεις.

## Τηλεόραση

## Φιλμογραφία

## Παραπομπές


## Εξωτερικοί σύνδεσμοι
* Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Έλληνες σκηνοθέτες
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Απόφοιτοι της Ανωτάτης Σχολής Καλών Τεχνών
Κάρολος Α΄ του Αρμανιάκ

Ο **Κάρολος**, γαλλ.: *Charles d'Armagnac,* (1425 - 3 Ιουνίου 1497, στο Castelnau-de-Montmiral σε ηλικία 72 ετών) από τον Οίκο του Αρμανιάκ, ήταν κόμης του Aρμανιάκ και του Ροντέζ από το 1473 έως το 1497. 

## Βιογραφία
Ήταν γιος του Ιωάννη Δ' κόμη του Αρμανιάκ  και του Ροντέζ, και της Ισαβέλλας του Εβρέ. Ο μεγαλύτερος αδελφός του, κόμης Ιωάννης Ε', ήταν ηγέτης του Συνδέσμου της Δημόσιας Ευημερίας εναντίον του βασιλιά Λουδοβίκου ΙΔ' της Γαλλίας, με αποτέλεσμα ο Κάρολος Α΄ να φυλακιστεί για δεκαπέντε χρόνια. Ο Ιωάννης Δ΄ σκοτώθηκε σε μία αψιμαχία, επιτρέποντας στον Κάρολο Α΄ να κληρονομήσει τον τίτλο του κόμη του Αρμανιάκ. 

## Οικογένεια
Νυμφεύτηκε στις 26 Νοεμβρίου 1468 την Αικατερίνη των Γκραγύ (π. 1510), κόρη του Ιωάννη κόμη του Καντάλ και της Mαργαρίτας Κέρντεστον. Δεν είχαν παιδιά.

Ο Κάρολος είχε ένα νόθο παιδί:

* Πέτρος, βαρόνος του Κωσάντ. 

## Διαδοχή
Ο Κάρολος ντ' Αρμανιάκ απεβίωσε (1497) χωρίς νόμιμα τέκνα, και ο τίτλος του κόμη του Αρμανιάκ απονεμήθηκε στον εγγονό του Κάρολο Δ' δούκα του Αλανσόν.

## Σημειώσεις

## Βιβλιογραφικές αναφορές
* *Archives historiques de la Gascogne*, Vol.14–16, Ed. Société historique de Gascogne, Cocharaux Frères Imprimerie, 1887.
* *Catholic world*, Vol.9, Ed. Paulist Fathers, The Catholic Publication House, 1869.
* *Revue de Gascogne: bulletin bimestrial de la Société historique*, Vol.34, Imprimerie et Lithographie G. Foix, 1893.

Κατηγορία:Οίκος του Αρμανιάκ
Ιωάννης Γ΄ του Αρμανιάκ

Ο **Ιωάννης Γ**', γαλλ.: *Jean d'Armagnac*, (1359 – 25 Ιουλίου 1391) από τον Οίκο του Αρμανιάκ ήταν κόμης του Αρμανιάκ, του Φεζανσάκ και του Ροντέζ από το 1384 έως το 1391.

## Βιογραφία
Ήταν γιος του Ιωάννη Β' κόμη του Αρμανιάκ και της Ιωάννας του Περιγόρ. 

Το 1390 ο Ιωάννης Γ΄ διεκδίκησε το βασίλειο της Μαγιόρκας, αλλά νικήθηκε από τα στρατεύματα του Ιωάννη Α' της Αραγωνίας σε μία μάχη κοντά στη Ναβάτα. Έπειτα ο Ιωάννης Γ΄ ηγήθηκε των στρατιωτικών ενεργειών στο Ρουσιγιόν.

Το 1391 έπρεπε να μεταβεί στην Ιταλία για να πάει σε βοήθεια του Κάρλο Βισκόντι, κυρίου της Πάρμας και συζύγου της αδελφής του, Βεατρίκης του Αρμανιάκ. Ο Βισκόντι βρισκόταν σε σύγκρουση με τον άπληστο εξάδελφό του Τζιαν-Γκαλεάτσο Βισκόντι, μετέπειτα δούκα του Μιλάνου, του οποίου η φιλοδοξία ήταν να ελέγξει ολόκληρη τη βόρεια Ιταλία.

Ο στρατός του επιτέθηκε και χτυπήθηκε αποφασιστικά από τον στρατό του Τζιαν-Γκαλεάτσο Βισκόντι, καθώς περνούσε από την Αλεσάντρια στο Πιεμόντε.  Ο Ιωάννης Γ΄ σκοτώθηκε στη μάχη.  

## Οικογένεια
Στις 14 Μαΐου 1378 νυμφεύτηκε τη Mαργαρίτα (1363–1443), κόμισσα του Κομάνζ (Comminges) (1363–1443).  Είχαν δύο τέκνα:
* Ιωάννα, παντρεύτηκε τον Γκυγιώμ-Αμανιέ ντε Μανταγιάν (1375–1414) το 1409. 
* Μαργαρίτα, η οποία παντρεύτηκε τον Γουλιέλμο Β' του Ναρμπόν το 1415.  Σκοτώθηκε στη μάχη του Βερνέιγ, στις 14 Αυγούστου 1424.

## Παραπομπές


## Πηγές
* 
* 

## Εξωτερικοί σύνδεσμοι
* 

Κατηγορία:Οίκος του Αρμανιάκ
Βερνάρδος του Αρμανιάκ, κόμης του Παρντιάκ

Ο **Βερνάρδος**, γαλλ.: *Bernard d'Armagnac, comte de Pardiac* (απεβ. το 1462) από τον Οίκο του Αρμανιάκ ήταν κόμης του Περντιάκ.

## Βιογραφία
Ήταν νεότερος γιος του Bερτράνδου Ζ΄ κόμη του Aρμανιάκ  και της Βόννης των Βαλουά, κόρης του Ιωάννη δούκα του Μπερί.

Ο Bερνάρδος πολέμησε στη μάχη του Πεταί το 1429. Εκείνη τη χρονιά νυμφεύτηκε την Eλεονώρα του Μπουρμπόν-Λα Μαρς, κόρη και τελικά κληρονόμο του Ιακώβου Β΄, κόμη του Λα Μαρς .  Ο Ιάκωβος Β΄ ήταν σύζυγος της βασίλισσας Ιωάννας Β' της Νάπολης.  Ο Bερνάρδος υπηρέτησε ως αντιστράτηγος στο Λα Μαρς και ως κυβερνήτης της Λιμουζέν το 1441, και αργότερα ως αντιστράτηγος του Λανγκεντόκ και του Ρουσιγιόν το 1461.

## Οικογένεια
Νυμφεύτηκε την Ελεονώρα των Βουρβόνων, κόρη του Ιακώβου Β΄ κόμη του Λα Μαρς. Ήταν ο πατέρας των:
* Ιάκωβος π.1433-1477, δούκας του Nεμούρ .
* Ιωάννης (1440-1493).

## Βιβλιογραφικές αναφορές

## Πηγές
* 
* 
* 

Κατηγορία:Οίκος του Αρμανιάκ
Λουδοβίκος του Αρμανιάκ

Ο **Λουδοβίκος**, γαλλ.: *Louis d'Armagnac, duc de Nemours*, (1472, Νορμανδία, Γαλλία – 28 Απριλίου 1503, Tσερινόλα, Ιταλία) από τον Οίκο του Αρμανιάκ, ήταν Γάλλος ευγενής, πολιτικός και στρατιωτικός διοικητής, που υπηρέτησε ως αντιβασιλιάς της Νάπολης κατά τον Γ΄ Ιταλικό Πόλεμο (1502-1504). Ήταν γνωστός για το μεγαλύτερο μέρος της ζωής του ως ο κόμης του Γκιζ και κληρονόμησε το δουκάτο του Νεμούρ μετά το τέλος του αδελφού του Ιωάννη το 1500.

## Βιογραφία
Ήταν ο τρίτος γιος του Ιακώβου δούκα του Νεμούρ και της Λουίζας του ανζού.  Το 1491, έγινε κόμης του Γκιζ,  τίτλος που κατείχε τελευταία ο θείος του Κάρολος Δ΄ δούκας του Ανζού. Μετά το τέλος τού μεγαλύτερου αδελφού του Ιωάννη το 1500, έγινε δούκας του Νεμούρ.

### Αντιβασιλιάς της Νάπολης
Ο Λουδοβίκος έγινε αντιβασιλιάς της Νάπολης το 1501, κατά τη διάρκεια του Γ΄ Ιταλικού Πολέμου (1502-1504).  Σκοτώθηκε στη μάχη της Τσερινόλα στις 28 Απριλίου 1503. 

## Σημειώσεις

## Πηγές
* 
* 

Κατηγορία:Οίκος του Αρμανιάκ
Ιάκωβος του Αρμανιάκ

Ο **Ιάκωβος**, γαλλ. *Jacques d'Armagnac*, (4 Αυγούστου 1477) από τον Οίκο του Αρμανιάκ , ήταν δούκας του Nεμούρ, ήταν γιος του Bερνάρδου, κόμη του Παρντιάκ και της Eλεονώρας των Βουρβόνων, κόρης του Ιακώβου Β΄ κόμη του Λα Μαρς. 

## Βιογραφία
Ως κόμης του Κάστρε, ο Ιάκωβος υπηρέτησε υπό τον Κάρολο Ζ' της Γαλλίας στη Νορμανδία το 1449 και το 1450 και στη συνέχεια στη Γκυγιέν. Ο Λουδοβίκος ΙΑ' του απένειμε τιμές. Το 1462, ο Ιάκωβος διαδέχθηκε τον πατέρα του και ο Λουδοβίκος ΙΑ' τον πάντρεψε με την κόρη της αναδόχου (νονάς) του του, Λουίζα του Ανζού,  κόρη του Καρόλου κόμη του Μαιν. Ο Λουδοβίκος ΙΔ' αναγνώρισε επίσης τον τίτλο του στο δουκάτο του Νεμούρ, για το οποίο ήταν σε αντιπαράθεση με τον βασιλιά της Ναβάρρας.

Όταν στάλθηκε από τον Λουδοβίκο ΙΔ΄ για να ειρηνεύσει το Ρουσιγιόν, ο Νεμούρ ένιωσε ότι δεν είχε ανταμειφθεί ανεπαρκώς για την ταχεία επιτυχία αυτής της αποστολής, έτσι εντάχθηκε στον Σύνδεσμο της Κοινής Ευημερίας το 1465 . Αφού ο Λουδοβίκος ΙΑ΄ του έδωσε χάρη δύο φορές, η υπομονή του βασιλιά εξαντλήθηκε: πολιόρκησε το κάστρο τον δούκα στο Καρλάτ και τον φυλάκισε. Ο δούκας του Nεμούρ αντιμετωπίστηκε με τη μέγιστη αυστηρότητα, καθώς τον έκλεισαν σε ένα κλουβί. Τελικά καταδικάστηκε σε θάνατο και αποκεφαλίστηκε στις 4 Αυγούστου 1477.

## Οικογένεια
Ο Ιάκωβος και η Λουίζα είχαν:
* Ζακ, απεβ. νέος.
* Ιωάννης, δούκας του Νεμούρ (1467–1500).
* Λουδοβίκος, δούκας του Νεμούρ (1500–1503).
* Mαργαρίτα απεβ. 1503, δούκισσα του Nεμούρ, παντρεύτηκε τον Πέτρο του Ροάν (απεβ. 1514).
* Αικατερίνη απεβ. 1487, παντρεύτηκε τον Ιωάννη Β' δούκα του Μπουρμπόν το 1484 .
* Καρλόττα απεβ. 1504, δούκισσα του Nεμούρ, παντρεύτηκε τον Κάρολο του Ροάν (απεβ. 1504).

## Παραπομπές


## Πηγές
* 
* 

## Εξωτερικοί σύνδεσμοι
* 

Κατηγορία:Οίκος του Αρμανιάκ
Ιωάννης του Αρμανιάκ-Νεμούρ

Ο **Ιωάννης**, γαλλ..: *Jean d'Armagnac, duc de Nemours,* (1467–1500) από τον Οίκο του Αρμανιάκ ήταν γιος του Ιακώβου δούκα του Nεμούρ και της Λουίζας του Ανζού. 

## Βιογραφία
Οι ιδιοκτησίες τού πατέρα του κατασχέθηκαν κατά την εκτέλεσή του το 1477, αλλά ο Ιωάννης αποκαταστάθηκε στο Nεμούρ και στα άλλα εδάφη της οικογένειας το 1484. Έζησε μία διαλυμένη ζωή και τα αδέλφια του τον μήνυσαν, για να τον εμποδίσουν να εκποιήσει τις οικογενειακές γαίες, για να πληρώσει τα χρέη του. Το 1489 αντάλλαξε τις επαρχίες του Καρλά και του Mυρά στον Πέτρο Β΄, δούκα του Μπουρμπόν για την κομητεία λ'Ιλ Ζουρνταίν.

## Οικογένεια
Νυμφεύτηκε τη Γιολάντα του Λα Αι (La Haye) (απεβ. 1517) το 1492, αλλά δεν απέκτησε παιδιά. Τον διαδέχθηκε ο αδελφός του Λουδοβίκος κόμης του Γκιζ.

## Παραπομπές σε πηγές

Κατηγορία:Οίκος του Αρμανιάκ
Γεράρδος ΣΤ΄ του Αρμανιάκ

Ο **Γεράρδος ΣΤ΄**, γαλλ.: *Gerard VI vicomte de Fezensaguet,* (1235–1285), ήταν υποκόμης του Φεζενσαγκέ από το 1240 έως το 1285, στη συνέχεια κόμης του Aρμανιάκ και του Φεζενσάκ από το 1256 έως το 1285. Ήταν γιος του Ρογήρου υποκόμη του Φεζενσαγκέ, και της Πινσέλ ντ' Αλμπρέ.

## Βιογραφία
Το 1249 αμφισβήτησε την κατοχή του Armagnac και του Fézensac που οδήγησε σε πόλεμο με τον Arnaud Odon, τον Viscount Lomagne και τον Auvillars, σύζυγο του Mascarós I του Armagnac, κληρονόμου των κομητειών Armagnac και Fezensac και πατέρα του Mascarós Lomagne II. Σε αυτόν τον πόλεμο ο Gerald υποστηρίχθηκε από τον άρχοντά του, κόμη Raymond VII της Τουλούζης. Συνελήφθη, αφέθηκε ελεύθερος για λύτρα και συνέχισε τον αγώνα με επιτυχία. Κατά τη διάρκεια της αιχμαλωσίας του, η μητέρα του, Pincelle d'Albret, παρουσίασε στο όνομά του την κομητεία Fezensaguet ως φόρο τιμής στον Alphonse of Poitiers, τον διάδοχο του Raymond VII, σε αντάλλαγμα για συνεχή υποστήριξη. Μόλις το 1255 ο Gaston, Viscount of Bearn, κατάφερε να συμφιλιώσει τους αντιπάλους.

Το 1256, μετά τον θάνατο του άτεκνου Mascarós II Lomagne, ο Gerald, ως ο στενότερος συγγενής της, κληρονόμησε τις κομητείες Armagnac και Fezensac. Μετά από πολυάριθμες διαμάχες με τον Σενεσχάλ του Λανγκεντόκ, συνελήφθη και φυλακίστηκε δύο χρόνια στο κάστρο του Περόν. Απελευθερωμένος, απέτισε φόρο τιμής στον Εδουάρδο Α', βασιλιά της Αγγλίας.

## Οικογένεια
Το 1260 παντρεύτηκε τη Mάτε ντε Μπεάρν (1250 - μετά το1317), κόρη του Γκαστόν Ζ΄ υποκόμη του Μπεάρν και της Mάρτας υποκόμισσας του Μαρσάν .

Είχαν έξι παιδιά:
* Bερνάρδος ΣΤ΄ (1270 - 1319), κόμης του Αρμανιάκ και Φεζενσάκ.
* Γκαστόν (1275 - 1320), δημιούργησε τον κλάδο των υποκομήτων του Φεζενσαγκέ.
* Ροζέρ (απεβ. 1339), αρχιεπίσκοπος του Ωχ (auch), επίσκοπος του Λαόν και του Λαβώρ.
* Mασκαρός (γενv.1285), σύζυγος του Γκυγιώμ Αρνώ Φυμέλ (γενν. 1280), υποκόμης του Λαμπάρ (Labarthe) και Ωρ (Aure).
* Aλαρκόν (1285 - 1313), παντρεύτηκε τον Bερνάρδο Η΄ (1285 - 1336), κόμη του Κομένζ (Comminges).
* Μάτε (1285 - 1313), παντρεύτηκε τον Μπερνάρ Τρενκελεόν Λομάν (1280 - 1337), κύριο του Φιμαρκόν.

## Σημειώσεις

## Βιβλιογραφικές αναφορές
* *Bulletin de la Section de géographie*, Vol.15, Ed. Ernest Leroux, Imprimerie Nationale, 1900.
* *Revue de gascogne*, Τόμος 21, Εκδ. Société historique de Gascogne, Imprimerie et Lithographie Felix Foix, 1880.

Κατηγορία:Οίκος του Αρμανιάκ
Ρογήρος Α΄ του Φεζανσαγκέ

Ο **Ρογήρος Α΄**, γαλλ.: *Roger I Armagnac*, (1190 – 22 Μαρτίου 1245) από τον Οίκο του Αμανιάκ ήταν υποκόμης του Φεζανσαγκέ. Ήταν γιος του Βερνάρδου Α' υποκόμη του Φεζανσαγκέ και του Λομάν, και της Ζεράλντας ντε Φουά. 

## Βιογραφία
Ο Ρογήρος Α΄ του Φεζανσαγκέ νυμφεύτηκε την Πινσέλ, κυρία του Αλμπρέ, κόρη του Αμανιέ Δ' κυρίου του Αλμπρέ, και της Ασελίντ Ταρτάς. Τα παιδιά τους ήταν:
* Γεράρδος ΣΤ΄ 1235 - 1285, υποκόμης του Φεζανσαγκέ, κατόπιν κόμης των Aρμανιάκ και Φεζενσάκ.
* Ροζέρ, ιδρυτής του κλάδου των κυρίων και των βαρόνων του Tέρμε ντ'Αρμανιάκ.
* Aρνώ-Μπερνάρ απεβ. 1272, σκοτώθηκε σε μάχη εναντίον του Ζεράλ Καζωμπόν.
* Ιωάννα, παντρεύτηκε το 1240/42 με τον Ραϋμόνδο-Σάντσο Μάνας.

## Σημειώσεις

## Βιβλιογραφικές αναφορές
* Achaintre, Nicolas Louis, *Histoire généalogique et chronologique de la maison royale de Bourbon*, Vol.2, Paris (Rue de l'Ecole de Médecine), 1825
* *Revue de Gascogne*, Vol. 15, [Αχ; ]: Imprimerie et Lithographie Felix Foix, 1874.

Κατηγορία:Οίκος του Αρμανιάκ
Βερνάρδος του Φεζανσαγκέ

Ο **Βερνάρδος**, γαλλ.: *Bernard d'Armagnac, senieur de Firmacon, vicomte de Fezensaguet,* (1155 – 1202) από τον Οίκο του Αρμανιάκ ήταν κύριος του Φιρμακόν και στη συνέχεια υποκόμης του Φεζενσαγκέ από το 1182 έως το 1202. Ήταν γιος του Γεράρδου, κόμη του Aρμανιάκ. 

## Βιογραφία
Το 1171, προς υποστήριξη των Αλβιγηνών (Καθαρών), τα στρατεύματα του Βερνάρδου λεηλάτησαν και κατέστρεψαν εν μέρει τον καθεδρικό ναό του Ως (Auch). Μετά την επιστροφή του, τού απαγορεύτηκε η είσοδος στην πόλη, και έπρεπε να καταφύγει στο Σαιν Μαρτίν. Αργότερα, ο κόμης Ραϋμόνδος της Τουλούζης κατέλαβε το Ως και έκαψε τον καθεδρικό ναό.

Το 1182 ο θείος του Bερνάρδος Δ΄, κόμης των Aρμανιάκ και Φεζανσάκ, τον ανακήρυξε κληρονόμο της κομητείας του και του έδωσε το αρχοντικό του Φεζανσαγκέ.

Ωστόσο, λίγο μετά από αυτό, ο Bερνάρδος Δ΄ απέκτησε έναν γιο, τον Γεράρδο Δ΄, ο οποίος διαδέχθηκε τον πατέρα του. Αφού ο Γεράρδος Δ΄ απεβίωσε χωρίς απογόνους, ο μεγαλύτερος γιος τού Βερνάρδου του Φεζανσαγκέ, Γεράρδος Ε΄, κληρονόμησε τις κομητείες Aρμανιάκ και Φεζανσάκ.

## Οικογένεια
Νυμφεύτηκε το 1172 τη Ζεράλντα, κόρη του Ρογήρου-Βερνάρδου Α΄ κόμη του Φουά και της Σεσίλ Τρανκαβέλ. Είχαν τέκνα:
* Μπερνάρ (απεβ. 1200).
* Γεράρδος Ε΄ (1175 - 1219), υποκόμης του Φεζανσαγκέ, μετά κόμης των Αρμανιάκ και Φεζανσάκ. 
* Aρνώ-Μπερνάρ (απεβ. 1226). 
* Oντόν (απεβ. 1229).
* Ρογήρος Α΄ (1190 - 1245), υποκόμης του Φεζανσαγκέ 

## Βιβλιογραφικές αναφορές

## Πηγές
* 

Κατηγορία:Οίκος του Αρμανιάκ
Γεράρδος Ε΄ του Αρμανιάκ

Ο **Γεράρδος Ε΄**, γαλλ.: *Gerald V d'Armagnac* (απεβ. το 1219) ήταν κόμης του Aρμανιάκ και του Φεζανσάκ από το 1215 έως το 1219. Ήταν γιος του Bερνάρδου υποκόμη του Φεζανσάκ και της Ζεράλντας του Φουά. 

## Βιογραφία
Το 1182 ο μεγάλος θείος του, Βερνάρδος Δ' κόμης του Αρμανιάκ, έκανε κληρονόμο τον πατέρα τού Γεράρδου Ε΄, Βερνάρδο, σε περίπτωση που απεβίωνε χωρίς παιδιά. Όμως ο Γεράρδος Δ΄ γεννήθηκε τα επόμενα χρόνια· όταν το 1215 ο Γεράρδος Δ΄ απεβίωσε άτεκνος, ο Γεράρδος Ε΄ έγινε κόμης του Aρμανιάκ και του Φεζανσάκ.

Στις 8 Ιουνίου 1215, για να αποφύγει τη μοίρα τού Ραϋμόνδου ΣΤ΄ κόμη της Τουλούζης, αναγνώρισε τον Σίμωνα Δ΄ του Μονφόρ ως κύριο. Το 1217 ο Ραϋμόνδος ΣΤ΄ επαναστάτησε εναντίον του Σίμωνα Δ΄. Ο Σίμων Δ΄ κάλεσε τον Γεράρδο Ε΄ για βοήθεια και τα στρατεύματά τους πολιόρκησαν την πόλη: κατέκτησαν τη γύρω χώρα και το Iλ-Ζουρνταίν δόθηκε στον Γεράρδο Ε΄. Ο Σίμων Δ΄ σκοτώθηκε κατά την πολιορκία της Τουλούζης.

## Οικογένεια
* Πιέρ-Ζεράρ (απεβ. 1241), κόμης των Αρμανιάκ και Φεζανσάκ.
* Bερνάρδος Ε΄ (απεβ. 1245), κόμης των Αρμανιάκ και Φεζανσάκ μετά τον αδελφό του .
* Mασκαρόζα Α΄ (απεβ. 1249), κόμισσα των Αρμανιάκ και Φεζενσάκ, παντρεύτηκε τον Aρνώ-Οντόν (απεβ. 1256), υποκόμη του Λομάν (Lomagne). 

## Σύγχυση γύρω από την αρίθμηση
Μερικοί ιστορικοί και γενεαλόγοι, συμπεριλαμβανομένου του διάσημου περ Ανσέλ ντε Σαιν-Μαρί, τον συγχέουν με τον Γεράρδο Δ΄. Γι' αυτόν τον λόγο ο ανιψιός του Γεράρδος, που έγινε κόμης του Λομάν, μερικές φορές αριθμείται λανθασμένα ως Γεράρδος Ε΄ αντί του ορθού, που είναι Γεράρδος ΣΤ΄.

## Δείτε επίσης
* Οίκος του Αρμανιάκ

## Βιβλιογραφικές αναφορές

## Πηγές
* 

Κατηγορία:Οίκος του Αρμανιάκ
Κατηγορία:Κόμητες της Γαλλίας
Η Μητριά

***Η Μητριά*** (Ισπανικά: *La Madrastra*) είναι τηλενουβέλα μεξικάνικης παραγωγής του 2022. Βασισμένη στην ομώνυμη μεξικάνικη τηλενουβέλα του 2005.

Πρωταγωνιστούν Αρασέλι Αράμπουλα, Αντρές Παλάσιος, Μαρισόλ ντελ Όλμο και Χουάν Κάρλος Μπαρρέτο.

## Υπόθεση
Κατά τη διάρκεια ενός ταξιδιού στην Ισπανία, η Μάρσια Σισνέρος κατηγορείται για τη δολοφονία του Νίκολας Εσκαλάντε και καταδικάζεται σε 35 χρόνια φυλάκιση. Ο Εστέμπαν Λομπάρδο, ο σύζυγός της, τη θεωρεί όχι μόνο δολοφόνο αλλά και μοιχαλίδα που σκότωσε τον εραστή της για να καλύψει την προδοσία της, έτσι την εγκαταλείπει και ζητά διαζύγιο. Η Μάρσια είναι σίγουρη ότι είναι αθώα και ότι μεταξύ των φίλων του πρώην συζύγου της είναι και ο δολοφόνος, γι' αυτό σπουδάζει νομικά όσο βρίσκεται στη φυλακή για να ανοίξει ξανά την υπόθεσή της.

Είκοσι χρόνια αργότερα, ένας δικηγόρος καταφέρνει να απελευθερωθεί πρόωρα και εκείνη επιστρέφει στο Μεξικό για να καθαρίσει το όνομά της και να επανενωθεί με τα παιδιά της, αλλά πιστεύουν ότι είναι νεκρή. Η Λουκρέσια, η μεγαλύτερη αδερφή του Εστέμπαν, τοποθέτησε ένα πορτρέτο μιας άγνωστης γυναίκας στο σπίτι τους και τα παιδιά μεγάλωσαν λατρεύοντας τη γυναίκα στο πορτραίτο. 

Η Μάρσια καλεί όλους τους υπόπτους, οι οποίοι σοκάρονται βλέποντάς την, αλλά για να κερδίσει τα παιδιά της και να ερευνήσει τον καθένα από τους υπόπτους, αλλάζει το όνομά της και συστήνεται ως Μαρίσα Τζόουνς. Η Μάρσια αναγκάζει τον Εστέμπαν να χωρίσει με την αρραβωνιαστικιά του για να την παντρευτεί, και έτσι γίνεται η θετή μητέρα των δικών της παιδιών.

## Κάστ
*Αρασέλι Αράμπουλα ως *Μάρσια Σισνέρος/Μαρίσα Τζόουνς*
*Αντρές Παλάσιος ως *Εστέμπαν Λομπάρδο*
*Μαρισόλ ντελ Όλμο ως *Λουκρέσια Λομπάρδο*
*Χουάν Κάρλος Μπαρρέτο ως *Πάτερ Χοσέ Χαραμίγιο*
*Μάρτα Χούλια ως *Φλορένσια Λινάρες*
*Μάρκο Τρεβίνιο ως *Ντονάτο Ρίβας*
*Σεσίλια Γκαμπριέλα ως *Εμίλια Σετίνα*
*Χουάν Μαρτίν Χαουρέγι ως *Μπρούνο Τεχέδα*
*Ισαδόρα Γκονσάλες ως *Ινές Λομπάρδο*
*Ντένια Αγαλιανού ως *Πάολα Φερρέρ*
*Χοσέ Ελίας Μορένο Τζ. ως *Σαντίνο Γκονσάλες*
*Μονσερράτ Μαρανιόν ως *Κάντιδα Νούνιες*

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Γουλιέλμος Γκαρθές του Φεζανσάκ

Ο **Γουλιέλμος Α΄ Γκαρθές**, γαλλ.: *Guillaume Garcès* ή *Guillermo Garcés,* (απεβ. το 960) ήταν κόμης του Φεζανσάκ (Fézensac). Ήταν ο δεύτερος γιος του Γκαρθία Β' δούκα της Γασκώνης και της Αμούνας. 

## Βιογραφία
Όταν ο Γκαρθία Β' απεβίωσε το 926 (ή γύρω στο 926), έδωσε τη Γασκώνη στον μεγαλύτερο γιο του Σάντσο Δ' και δημιούργησε κτήσεις εισοδημάτων (appanages) για τους νεότερους γιους του: το Φεζανσάκ για τον Γουλιέλμο και Ασταράκ για τον Άρνολντ. Το Φρεζανσάκ περιελάμβανε το Ως (Auch), το Βικ (Vic) και το Aρμανιάκ. 

## Οικογένεια
Ο ίδιος ο Γουλιέλμος μοίρασε την κομητεία του στους κληρονόμους του:
* Όντο, διάδοχος στο Φεζανσάκ.
* Bερνάρδος Α΄, έλαβε το Αρμανιάκ (Armagnac).
* Φρεντελόν, έλαβε το Γκωρ (Gaure)
* Γκαρσίντα, παντρεύτηκε τον Ραϋμόνδο Β΄ της Ριβαγόρτθα.

## Σημειώσεις

## Βιβλιογραφικές αναφορές
* Dunbabin, Jean, *France in the making, 843-1180*, Oxford University Press, 2000.

Κατηγορία:Οίκος του Αρμανιάκ
Γκαρθία Β΄ Σάντσεθ της Γασκώνης

Ο **Γκαρθία Β΄ Σάντσεθ** o *Kυρτός***,** βασκικά: *Gartzia Antso*, γαλλικά: *Garsie-Sanche le Tors* ή *le Courbé*, γασκωνικά: *Gassia Sans*, λατινικά: *Garsia Sancius Corvum*, (απεβ. γύρω στο 930), ήταν δούκας της Γασκώνης από κάποια στιγμή πριν το 887 ως το τέλος του.

## Βιογραφία
Ήταν πιθανώς γιος του Σάντσο Β΄ Σάντσεθ ή του Σάντσο Γ΄ Μιτάρα , αν και παλαιότερες πηγές δίνουν μία γενεαλογία με ισπανική καταγωγή. 

Η καταγωγή του είναι τελικά άγνωστη. Μπορεί να ήταν εξάδελφος του Άρνολντ, ο οποίος ορισμένες πηγές ισχυρίζονται ότι ενήργησε ως επίτροπος κατά τη διάρκεια της ανηλικιότητάς του μετά το τέλος τού πατέρα του το 864 (αν ο πατέρας του ήταν ο Σάντσεθ). Άλλες πηγές τοποθετούν τον Άρνολντ ως διάδοχο του Σάντσο και χρονολογούν το τέλος του την ίδια χρονιά. Σε κάθε περίπτωση, ο Γκαρθία ήταν στην εξουσία το 887.

Εκείνο το έτος εμφανίστηκε σε ένα καταστατικό, που εκδόθηκε από τους άρχοντες της Ακουιτανίας, που συγκεντρώθηκαν στο Μπουρζ για να αποφασίσουν για μία πορεία δράσης στο τέλος της βασιλείας του Καρόλου Γ΄ του Παχύ. Το 904 χρησιμοποιούσε τον τίτλο *come et marchio in limitibus oceani* : «κόμης και μαρκήσιος στα όρια του ωκεανού». Ο Γκαρθία Β΄ ήταν ο πρώτος από μία σειρά δουκών που κυβέρνησε τη Γασκώνη μέχρι το 1032 και ενσωμάτωσε την κομητεία του Μπορντώ στην επικράτειά της. Η κόρη τού Γκαρθία Β΄, Aνδρεγότo, παντρεύτηκε έναν Ραϋμόνδο, ο οποίος απέκτησε γιο τον Γουλιέλμο τον Καλό, κόμη του Μπορντώ.

## Οικογένεια
Ο Γκαρθία Β΄ μοίρασε την επικράτειά του στους τρεις γιους του από τον Αμούνα:
* Σάντσο Δ΄ κληρονόμησε ένα μέρος τού δουκάτου της Γασκώνης με τον τίτλο του δούκα.
* Γουλιέλμος κληρονόμησε την κομητεία Φεζανσάκ (Fézensac) (συμπεριλαμβανομένου του Aρμανιάκ).
* Άρνολντ κληρονόμησε την κομητεία του Ασταράκ.
* Aνδρεγότo, μητέρα του Γουλιέλμου του Καλού, κόμη του Μπορντώ.
* Γκαρσίντα, παντρεύτηκε τον Ραϋμόνδο Γ΄ Πονς, κόμη της Τουλούζης.
* Ασιμπέλα, παντρεύτηκε τον Γκαλίντο Β΄ Αθνάρεθ, κόμη της Αραγόνας (του Οίκου των Γκαλίντεθ).

## Αναφορές σε πηγές


## Πηγές
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.

Κατηγορία:Δούκες της Γασκώνης
Κατηγορία:Οίκος του Αρμανιάκ
Βερνάρδος Α΄ του Αρμανιάκ

Ο **Βερνάρδος Α**' ο *Αλλήθωρος*, γαλλ.: *Bernard I le Louche,*  (απεβ. το 995), ήταν ο πρώτος κόμης του Αρμανιάκ.

## Βιογραφία
Ήταν ο δεύτερος γιος του Γουλιέλμου Γκαρθές κόη του Αρμανιάκ. Όταν ο Γουλιέλμος απεβίωσε το 960, μοίρασε την κομητεία του, δίνοντας το Φεζανσάκ (Fézensac) στον μεγαλύτερο γιο του Όντο, το Aρμανιάκ (Armagnac) στον Bερνάρδο Α΄ και την κομητεία του Γκωρ (Gaure)  στον μικρότερο γιο Φρεντελόν.

Για τις πολλές αμαρτίες του, ο Bερνάρδος Α΄ σχεδίασε ένα προσκύνημα στην Ιερουσαλήμ, αλλά ποτέ δεν ολοκλήρωσε το κατόρθωμα. Αντ'αυτού ίδρυσε μία βασιλική αφιερωμένη στον Άγιο Οράν (Orens, Oρέντιο) του Ως (Auch). Τον διαδέχθηκε ο γιος του Γεράρδος Α΄.

## Παραπομπές


## Πηγές
* Monlezun, Jean Justin. ''Histoire de la Gascogne'' . 1846.

Κατηγορία:Οίκος του Αρμανιάκ
Όντο του Φεζανσάκ

Ο **Όντο**, γαλλ.: *Odo* (απεβ. το 985) ήταν ο δεύτερος κόμης του Fézensac από το 960 έως το τέλος του.

## Βιογραφία
Ήταν ο μεγαλύτερος γιος και διάδοχος του Γουλιέλμου Γκαρθές. Ο μικρότερος αδελφός του Όντο, ο Βερνάρδος Α΄, έλαβε το Αρμανιάκ, ένα μέρος της επικράτειας τού πατέρα τους.

Ο Όντο πέρασε τα πρώτα του χρόνια λεηλατώντας γειτονικά εδάφη, και διαπράττοντας πολλές παραβιάσεις κατά της Εκκλησίας. Γι' αυτό ονομάστηκε από τους εκκλησιαστικούς χρονικογράφους *Eλλειπής* ή *Aνόητος*. Στη μετέπειτα ζωή του επανορθώθηκε, δωρίζοντας την εκκλησία του Σαιν-Μαρτίν ντε Μπερντάλ στους Κανόνες μοναχούς του Σαιν-Μαρί.

Τον διαδέχθηκε ο μονάκριβος γιος του Bερνάρδος.

## Παραπομπές


## Πηγές
* *Histoire de la Gascogne*, l'Abbé JJ Montlezun, 1846 &#x2013; 50 ( σε απευθείας σύνδεση )
* *L'art de vérifier les dates des faits historiques, des inscriptions, des chroniques, κ.λπ.*, τόμ. 9, 1818, σσ.296 κ.εξ. ( σε απευθείας σύνδεση )

Κατηγορία:Οίκος του Αρμανιάκ
Γεράρδος Α΄ του Αρμανιάκ

Ο **Γεράρδος Α΄** *Τρανκαλεόν*, *Gerald I Trancaleon*, επίσης γράφεται *Guiraut* ή, στα γαλλικά, *Géraud Trancaléon* ή *Tranche-Lion,* (απεβ. το 1020) ήταν κόμης του Aρμανιάκ από το 995 μέχρι το τέλος του. Ήταν γιος και διάδοχος του Βερνάρδου Α'.

## Οικογένεια
Ο Γεράρδος Α΄ παντρεύτηκε την Aδαλαΐδα, κόρη του Γουλιέλμου Σάντσεθ της Γασκώνης και της Ουρράκας Γκαρθές.  Είχαν:
* Γκαρδίς, η οποία κληρονόμησε την επαρχία του Κορνεϊλάς και παντρεύτηκε τον Aντεμάρ του Πολεστρόν.
* Bερνάρδος Β΄, ο οποίος τον διαδέχθηκε στο Aρμανιάκ.

## Βιβλιογραφικές αναφορές

## Πηγές
* 

Κατηγορία:Οίκος του Αρμανιάκ
Βερνάρδος Β΄ του Αρμανιάκ

Ο **Βερνάρδος Β΄** *Τουμαπάλερ*, γαλλ.: *Bernard II Tumapaler* ή *Tumpaler*, οξιτανικά: *Bernat*, ισπανικά: *Bernardo,* (π. 1020μεταξύ 1064 και 1090) ήταν δούκας της Γασκώνης από το 1039 έως το 1052 και κόμης του Αρμανιάκ από το 1020 έως το 1061.

## Βιογραφία
Ο Βερνάρδος Β΄ ήταν γιος της Αδελαΐδας, κόρης του Γουλιέλμου Ε' δούκας της Ακουιτανίας και της Πρίσκας, και του Γεράρδου Α' Τρανκαλεόν, τον οποίο διαδέχθηκε στο Αρμανιάκ. Η Πρίσκα ήταν κόρη του Γουλιέλμου Β' δούκα της Γασκώνης και ήταν μέσω αυτής, που ο Βερνάρδος Β΄ κληρονόμησε τη αξίωση στη Γασκώνη. Η αξίωση της Πρίσκας μεταβιβάστηκε στον γιο της Όντο μετά το τέλος τού αδελφού της Σάντσο ΣΤ' το 1032. Ο Bερνάρδος Β΄ αναγνωρίστηκε ως δούκας με τη σειρά του με το τέλος τού θείου του Όντο το 1039, αλλά πιθανώς μόνο στις νότιες περιοχές, και όχι στην περιοχή γύρω από το Μπορντώ. Αργότερα ο τίτλος του στη Γασκώνη αμφισβητήθηκε από τον θείο του Γουλιέλμο Η΄, νεότερο ετεροθαλή αδελφό τού Όντο, αλλά δεν καταγόταν από τον Γουλιέλμο Β΄. Ο Γουλιέμος Η΄, ωστόσο, ήταν νυμφευμένος με τη Γκαρσέντα, κόρη του Αλδαβέρτου Β' του Περιγόρ και της Αλαυσίας, δεύτερης κόρης του αποβιώσαντος Σάντσο ΣΤ'.

Τελικά, μετά από μία παρατεταμένη μάχη, ο Bερνάρδος Β΄ ηττήθηκε στη μάχη της Λα Καστέλ (πολέμησε μεταξύ Καζέρ και Γκρενάντ on the Aντούρ) και έπρεπε να παραδώσει τη Γασκώνη στον Γουλιέλμο Η΄ για 15.000 *[[Σόλιδος|sous]]*. Ωστόσο, μέχρι τότε ο τίτλος ήταν σχεδόν κενός, καθώς το μεγαλύτερο μέρος της Γασκώνης είχε διαμελιστεί και τεμαχιστεί ως κτήσεις προσόδων (appanages): ήταν στα χέρια των κόμητων των Μπεάρν, Μπιγκόρ, Aρμανιάκ, Κομένζ, Aσταράκ. Ο Γουλιέλμος Η΄ είχε κατακτήσει μόνο ένα μέρος της Γασκώνης. Ο Bερνάρδος Β΄ πολέμησε τον αρχιεπίσκοπο του Ως (Auch), οπαδό του Γουλιέμου Η΄. Αυτός παραιτήθηκε από τη Γασκώνη πριν από τις 4 Μαΐου 1052 και από το Αρμανιάκ το 1061, και μπορεί να μπήκε σε μοναστήρι. Τον Μάιο του 1063 ηγήθηκε μίας εξέγερσης των βαρώνων της Γασκώνης εναντίον του Γουλιέλμου Η΄, ο οποίος εν τω μεταξύ είχε κληρονομήσει το δουκάτο της Ακουιτανίας, αλλά ηττήθηκε σοβαρά και η Γασκώνη δεσμεύτηκε σταθερά με την Ακουιτανία. Εξαφανίστηκε από την ιστορία, αλλά σίγουρα δεν έχει αποβιώσει μέχρι το 1090.

## Οικογένεια
Νυμφεύτηκε την Έρμενγκαρντ και απέκτησε τρία παιδιά:
* Άρνολντ.
* Ζιράρ, μαζί με τον Άρνολντ έκαναν μία κοινή δωρεά στο Aβαείο του Κλινύ το 1049.
* Γκίζελα παντρεύτηκε τον Σεντούλ Ε΄ του Μπεάρν.

## Πηγές
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.

## Παραπομπές σε πηγές


Κατηγορία:Οίκος του Αρμανιάκ
Κατηγορία:Δούκες της Γασκώνης
Σάντσο Δ΄ Γκαρθές της Γασκώνης

Ο **Σάντσο Δ΄ Γκαρθές,** βασκικά: *Antzo Gartzia*, γασκωνικά: *Sans Gassia,* γαλλικά: *Sanche,*  (απεβ. το 950 ή 955) ήταν δούκας της Γασκώνης από το 930 μέχρι το τέλος του. Κατά τη διάρκεια της θητείας του η Γασκώνη συρρικνώθηκε σημαντικά, καθώς τα αδέλφια του κληρονόμησαν σημαντικές περιοχές και το *de facto* (και ίσως *de jure)* ανεξάρτητο δουκάτο διολίσθησε σχεδόν στην ιστορική λήθη.

## Βιογραφία
Αναφέρεται στο καταστατικό του Ως (Auch), ως γιος του Γκαρθία β΄ Σάντσεθ, και στον *[[Códice de Roda|Codice de Roda]]*, που τον αναφέρει ως κληρονόμο της Γασκώνης. Με το τέλος τού πατέρα του, κληρονόμησε το ίδιο το δουκάτο, το οποίο περιλάμβανε τις επαρχίες Λομαζάν, Γκαραβέ, Tουρσάν και Μπρουγιουά.  Τα μικρότερα αδέλφια του, Γουλιέλμος και Άρνολντ Α΄, κληρονόμησαν το Φεζανσάκ (συμπεριλαμβανομένου του Αρμανιάκ) και το Ασταράκ αντίστοιχα, με τον τίτλο του κόμη. Έτσι η Γασκώνη διαιρέθηκε και μειώθηκε.

Το 932 ο Φλοδοάρδος καταγράφει ότι οι αδελφοί Eρμενγκόλ του Ρουέργκ και Ραϋμόνδος Πονς της Τουλούζης, πρίγκιπες του Γκοτιά, έφεραν μαζί τους έναν "Λούπους Αθνάρ Βάσκο" για να αποτίσουν φόρο τιμής στον Ροδόλφο της Γαλλίας. Ο Λιούις θεωρεί αυτόν τον «Βάσκο» ως δούκα της Γασκώνης και τον αποκαλεί «Σάντσεθ». Ο δούκας εννοούσε, ωστόσο, ότι θα ήταν ο Σάντσο. 

## Οικογένεια
Ο Σάντσο είχε δύο νόθους γιους,  τον:
* Σάντσο Ε΄, ο οποίος τον διαδέχθηκε αργότερα και τον:
* Γουλιέλμος Β΄, ο οποίος διαδέχθηκε τον άτεκνο αδελφό του. Ένας τρίτος γιος ήταν ο:
* Γκομπάλντ, ένας διάσημος πλουραλιστής επίσκοπος, ο οποίος κράτησε τις διάφορες έδρες της Γασκώνης ως μία, έως ότου διορίστηκε εκ νέου στην κενή αρχιεπισκοπή του Μπορντώ. Ένας τέταρτος γιος:
* Ουντάλρικ ή Oντούλρικ πιστοποιείται σε καταστατικά· μάλλον όλοι ήταν νόθοι.

## Σημειώσεις


## Πηγές
* Lewis, Archibald R. *[http://libro.uca.edu/lewis/index.htm The Development of Southern French and Catalan Society, 718 &#x2013; 1050]* . University of Texas Press: Austin, 1965.
* Monlezun, Jean Justin. ''Histoire de la Gascogne'' . 1846.
* Κόλινς, Ρότζερ. *Οι Βάσκοι* . Blackwell Publishing: Λονδίνο, 1990.

Κατηγορία:Δούκες της Γασκώνης
Άρνολντ Α΄ του Ασταράκ

Ο **Άρνολντ Α΄ Γκαρθές**, γαλλ.: *Arnold I García,* επίσης *Arnaldo Garcés*, *Arnau Nonat*, *Arnaud* ή *Arnaut* (απεβ. το 960) ήταν ο πρώτος κόμης του Aσταράκ από το 926.

## Βιογραφία
Ήταν ο μικρότερος γιος του Γκαρθία Β' Σάντσεθ της Γασκώνης και της Αμούνας. Όταν απεβίωσε ο Γκαρθία, το δουκάτο του μοιράστηκε μεταξύ των κληρονόμων του. Ο μεγαλύτερος, ο Σάντσο Δ΄, κληρονόμησε την ίδια τη Γασκώνη, ενώ ο δεύτερος, ο Γουλιέλμος, κληρονόμησε το Φεζανσάκ. Ο Άρνολντ κληρονόμησε το Ασταράκ, μεταξύ Φεζανσάκ και Μπιγκόρ, αποτελούμενο από το Pardiac και το Magnoac. 

## Οικογένεια
Τον Άρνολντ διαδέχθηκε ο γιος του Γκαρθία.

## Πηγές
Οι κύριες πηγές της βασιλείας του είναι το Καταστατικό του Ως (Auch) και ο *[[Códice de Roda|Κώδικας της Ρόντα]]*.

## Παραπομπές σε πηγές


## Βιβλιογραφία
* Κόλινς, Ρότζερ. *Οι Βάσκοι* . Blackwell Publishing: Λονδίνο, 1990.
* Sedycias, João. ''História da Língua Espanhola'' .
* Lewis, Archibald R. *[http://libro.uca.edu/lewis/index.htm The Development of Southern French and Catalan Society, 718 &#x2013; 1050]* . University of Texas Press: Austin, 1965.

Κατηγορία:Δούκες της Γασκώνης
Σεμσισάχ Σουλτάνα

Η **Σεμσισάχ Σεμσπερί Σουλτάν** (Οθ. Τούρκικα:سمسیشه سمسپری سلطان) (Τούρκικα: *Şemsişah Şemsperi Sultan*, 1619 - 1698) ήταν η δεύτερη σύζυγος του σουλτάνου Μουράτ Δ΄ της Οθωμανικής Αυτοκρατορίας.

## Βιογραφία
Γεννήθηκε το 1619 στη Γεωργία, και ήταν κόρη του Ηγεμόνα Λεβάν Β΄ Νταντιάνι, Πρίγκιπα της Μινγκρέλια. Το πραγματικό της όνομα ήταν Ζιλιχάν Νταντιάνι.

Ο Σουλτάνος ​​Μουράτ Δ΄ πιστεύεται ότι την ερωτεύτηκε με την πρώτη ματιά κατά τη διάρκεια ενός κυνηγετικού ταξιδιού. Μερικοί άνθρωποι υποστηρίζουν ότι ο γάμος τους ήταν πολιτικός παρά το γεγονός ότι η χώρα τους δεν είχε δεσμούς ή σχέσεις με την Οθωμανική Αυτοκρατορία. Γύρω στη δεκαετία του 1630, έγινε σύζυγος του Μουράτ και μαζί απέκτησαν:
* Χαφσά Σουλτάν (1634-1678)
* Αϊσέ Μπεντιά Σουλτάν (1637-?)

Εμφανίστηκε προς το τέλος της βασιλείας του σουλτάνου Μουράτ Δ' ως το Δεύτερη Χασεκί του. Πιθανότατα δεν βρισκόταν ποτέ στο χαρέμι ​​του σουλτάνου. Αντίθετα, είναι πολύ πιο πιθανό να διέμενε σε κάποιο από τα ανάκτορα ή σαράι που ανήκαν στην οικογένεια του σουλτάνου.

Μετά τον θάνατο της Μουράτ Δ΄ το 1640, πίστευεται ότι πέθανε δύο μήνες αργότερα, προφανώς αυτοκτονώντας επειδή δεν μπορούσε να ζήσει χωρίς τον σουλτάνο, χωρίς αυτό όμως να είναι αλήθεια. Αποσύρθηκε στο Παλιό Παλάτι όπου και πέθανε, μόνη και εγκαταλελειμμένη, μαζί με τις άλλες γυναίκες του Μουράτ.

Πέθανε το 1698 στο Παλιό Παλάτι σε ηλικία 79 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Μαργαρίτα, κόμισσα του Κομάνζ

Η **Μαργαρίτα**, γαλλ.: *Margaret, Comtess de Comminges* (1366-1443), ήταν μία ιδίω δικαιώματι (suo jure) κόμισσα τού Κομάνζ (Comminges) το 1375-1443.

## Βιογραφία
Ήταν κόρη του προκατόχου της. Η Μαργαρίτα ήταν η συγκυβερνήτης των συζύγων της: Ιωάννη Γ' κόμη του Αρμανιάκ, Ιωάννη Β΄ υποκόμη του Φεζανσαγκέ (γιου τού Ζερώντ Β΄ υποκόμη του Φεζανσαγκέ) και Ματθαίου των Γκραγύ. Το 1453 το Κομάνζ επανενώθηκε στο γαλλικό στέμμα από τον βασιλιά Κάρολο Ζ' της Γαλλίας.

## Βιβλιογραφικές αναφορές


## Πηγές
* Christine Lalanne-Belair, « Marguerite de Comminges : la fin d'un comté », Revue de Comminges, Société des études du Comminges, αρ. 2, 2016, σελ.&nbsp;453-458 (ISSN 0035-1059).

Κατηγορία:Γάλλοι ευγενείς
Περιφέρεια Ναρίν

Η **Περιφέρεια Ναρίν** (; ) είναι η μεγαλύτερη Περιφέρεια της χώρας. Βρίσκεται στο κεντροανατολικό τμήμα της χώρας και συνορεύει στα βόρεια με την Περιφέρεια Τσούι, στα βορειοανατολικά με την Περιφέρεια Ισσύκ-Κουλ, στα νοτιοανατολικά με την Κινεζική Αυτόνομη Περιοχή των Ουιγούρων του Σιντζιάνγκ, στα νοτιοδυτικά με την  Περιφέρεια Ος και στα δυτικά με την Περιφέρεια Τζαλάλ-Αμπάντ. Πρωτεύουσά της είναι η πόλη Ναρίν και η συνολική της έκταση είναι . 

Ο κύριος αυτοκινητόδρομος της χώρας, διασχίζει την Περιφέρεια Ναρίν από τα κινεζικά σύνορα (Πέρασμα Τορουγκάρτ) με βόρεια κατεύθυνση προς την κωμόπολη Μπαλικτσί, στις όχθες της λίμνης Ισσύκ-Κουλ. Οι λίμνες **Σον-Κουλ** και **Τσατίρ-Κουλ**  καθώς και το καλοδιατηρημένο πανδοχείο του 15ου αιώνα στο **Τας-Ραμπάτ**, αποτελούν τα σημαντικότερα αξιοθέατα της περιοχής. Ο πληθυσμός της Περιφέρειας του Ναρίν είναι στην συντριπτική του πλειοψηφία (99%) Κιργίζιοι.

## Οικονομία
Στην οικονομία της περιοχής κυριαρχεί η κτηνοτροφία ζώων (πρόβατα, άλογα, γιακς), με κύρια προϊόντα το μαλλί και το κρέας. Η εξόρυξη διαφόρων ορυκτών που αναπτύχθηκαν κατά τη σοβιετική εποχή έχει σε μεγάλο βαθμό εγκαταλειφθεί ως αντιοικονομική. Σήμερα, η περιφέρεια θεωρείται η φτωχότερη περιοχή της χώρας, αλλά και η πιο τυπικά Κιργιζική. Διαθέτει βουνά, αλπικά βοσκοτόπια καθώς και τη λίμνη Σονγκ-Κουλ που κατά τους καλοκαιρινούς μήνες προσελκύει στις όχθες της τεράστια κοπάδια προβάτων και αλόγων με τους βοσκούς να διαβιούν στα παραδοσιακά καλυβάκια τους, τις γιούρτες. Παράλληλα η περιοχή προσελκύει τα τελευταία χρόνια και σημαντικό αριθμό τουριστών. 

## Ιστορία
Η Περιφέρεια Ναρίν ιδρύθηκε στις 21 Νοεμβρίου 1939 με την επωνυμία Περιφέρεια Τιεν-Σαν. Στις 20 Δεκεμβρίου 1962, η περιοχή διαλύθηκε, αλλά στις 11 Δεκεμβρίου 1970 επανιδρύθηκε ως Περιφέρεια Ναρίν. Στις 5 Οκτωβρίου 1988 συγχωνεύτηκε στην Περιφέρεια Ισσύκ-Κουλ και, τελικά, στις 14 Δεκεμβρίου 1990, επανιδρύθηκε ως αυτόνομη περιφερειακή ενότητα.

## Διοικητικές υποδιαιρέσεις
Η περιφέρεια Ναρίν χωρίζεται διοικητικά σε μια πόλη περιφερειακής σημασίας, την πρωτεύουσα Ναρίν, και πέντε επαρχίες:

Γενικότερα, η περιφέρεια Ναρίν δεν περιλαμβάνει κάποια σημαντικό αστικό οικισμό.

## Παραπομπές


## Εξωτερικές πηγές

* Laurence Μίτσελ, Το Κιργιστάν, Το Bradt Ταξιδιωτικούς Οδηγούς, 2008
* Επίσημη ιστοσελίδα της Περιφέρειας Ναρίν (στα ρωσικά)

Ναριν
Μουσλί Καντινεφέντι

Η **Εμινέ Μουσλί Καντινεφέντι** (Οθ. Τούρκικα:خانم امینه مسلمی) (Τούρκικα: *Emine Muslı Kadınefendi*, 1699 - 2 Αυγούστου 1750) ήταν σύζυγος του σουλτάνου Αχμέτ Γ΄ της Οθωμανικής Αυτοκρατορίας.

## Βιογραφία
Γεννήθηκε το 1699 στο Σότσι της Ρωσίας. Είχε δύο μεγαλύτερες αδερφές και έναν μικρότερο αδερφό. Όταν ήταν έντεκα, μεταφέρθηκε στην Κωνσταντινούπολη και της ανέθεσαν τη φροντίδα της Σαλιχά Σουλτάν (σύζυγος του Μουσταφά Β΄, μεγαλύτερου αδελφού του Αχμέτ) στο Παλαιό Παλάτι.

Όταν ο Αχμέτ επισκέφτηκε το παλιό παλάτι το 1713 λόγω του Ιντ αλ-φιτρ (μουσουλμανική εορτή που γίνεται μετά το τέλος του μήνα του Ραμαζανίου) για να συναντήσει τα ανίψια του, είδε τη Μουσλί τότε δεκατεσσάρων ετών. Έγινε σύζυγος του Αχμέτ το 1714 και μαζί απέκτησαν δύο, κόρες την Αϊσέ Σουλτάν και την Ζουμπεϊντέ Σουλτάν.

Απολάμβανε μια άνετη θέση κατά τη διάρκεια της βασιλείας του Αχμέτ. Είχε όμορφα μάτια με εκθαμβωτικές βλεφαρίδες. Έπαιζε πιάνο και άρπα. Το 1715 κατασκεύασε ένα αρτοποιείο στο παζάρι της Κωνσταντινούπολης. Ανέθεσε αρτοποιεία, βιβλιοθήκες και σιντριβάνια σε διάφορα μέρη της Οθωμανικής Αυτοκρατορίας. Το 1742, άνοιξε ένα σπίτι ανάπαυσης για ταξιδιώτες. Είχε πολλά πλούτη και δώρισε τα πλούτη της σε άπορους. Ήταν μια καλόκαρδη γυναίκα με συγχωρητική φύση.

Πέθανε στις 2 Αυγούστου 1750 από πανώλη στο Εσκί Σαράι και τάφηκε στο Γενί Τζαμί.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Avatar (franchise)

Το ***Avatar*** είναι Αμερικανικό franchise πολυμέσων που δημιουργήθηκε από τον Τζέιμς Κάμερον, και αποτελείται από μια σχεδιασμένη σειρά επικών ταινιών επιστημονικής φαντασίας σε παραγωγή από την Lightstorm Entertainment και διανομή από την 20th Century Studios.

Η πρώτη ταινία, ''Avatar'', κυκλοφόρησε στις 18 Δεκεμβρίου του 2009, και είναι η ταινία με τις μεγαλύτερες εισπράξεις όλων των εποχών. Η δεύτερη ταινία, **, κυκλοφόρησε στις 16 Δεκεμβρίου του 2022. Η σχεδιασμένη σειρά συνεχειών ανακοινώθηκε από την 20th Century Fox στις 11 Δεκεμβρίου του 2009. Το franchise *Avatar* είναι ένα από τα πιο ακριβά franchise όλων των εποχών, με τον προϋπολογισμό των πέντε ταινιών να είναι περίπου $1 δισεκατομμύριο. Το franchise έχει εισπράξει $5.2 δισεκατομμύρια παγκοσμίως, γίνοντας το 14ο franchise με τις μεγαλύτερες εισπράξεις όλων των εποχών.

## Ταινίες

## Υποδοχή

### Εισπράξεις

### Ανταπόκριση κριτικών και κοινού

## Παραπομπές


## Εξωτερικοί σύνδεσμοι

* 


Κατηγορία:Εμπορικά σήματα της 20th Century Studios
Αθλητική αναρρίχηση στους Θερινούς Ολυμπιακούς Αγώνες 2024

Η **[[αναρρίχηση|αθλητική αναρρίχηση]]** στους Θερινούς Ολυμπιακούς Αγώνες 2024 θα πραγματοποιηθεί από τις 5 έως τις 10 Αυγούστου 2024, στην προσωρινή εγκατάσταση αναρρίχησης στην κοινότητα Λε Μπουρζέ. Το άθλημα θα κάνει τη δεύτερη εμφάνιση του σε Ολυμπιακούς Αγώνες, έπειτα από το ντεμπούτο του στο Τόκιο, τρία χρόνια πριν. Ο αριθμός των αγωνισμάτων θα διπλασιαστεί από 2 (που ήταν στο Τόκιο) σε 4, ενώ ο αριθμός των συμμετεχόντων στο άθλημα θα αυξηθεί από 40 σε 68.

## Μορφή αθλήματος
Σε αντίθεση με τους Ολυμπιακούς Αγώνες του Τόκιο, όπου το άθλημα αποτελούνταν από ένα σύνθετο αγώνισμα (για άνδρες και γυναίκες) με τρεις αγώνες (ταχύτητας, δυσκολίας και bouldering), σε αυτούς τους αγώνες το αγώνισμα ταχύτητας θα διεξαχθεί ξεχωριστά, ενώ το σύνθετο θα αποτελείται πλέον από τους αγώνες δυσκολίας και bouldering.

## Πρόγραμμα

## Σύνοψη μεταλλίων
### Πίνακας μεταλλίων

### Αγωνίσματα

## Παραπομπές


Αθλητική αναρρίχηση
Εξολοθρευτής 3: Η Εξέγερση των Μηχανών

Το ***Εξολοθρευτής 3: Η Εξέγερση των Μηχανών*** (πρωτότυπος αγγλικός τίτλος: *Terminator 3: Rise of the Machines*) είναι ταινία δράσης-επιστημονικής φαντασίας του 2003 σε σκηνοθεσία από τον Τζόναθαν Μόστοου. Ως η τρίτη ταινία του franchise ''Εξολοθρευτής'' και η συνέχεια του *[[Εξολοθρευτής 2: Μέρα Κρίσης]]* (1991). Πρωταγωνιστούν οι Άρνολντ Σβαρτσενέγκερ, Νικ Σταλ, Κλερ Ντέινς, και Κριστάννα Λόκεν.

Το *Εξολοθρευτής 3: Η Εξέγερση των Μηχανών* έκανε πρεμιέρα στο Λος Άντζελες στις 30 Ιουνίου του 2003 και κυκλοφόρησε στις 2 Ιουλίου του 2003, από την Warner Bros. Pictures, Έλαβε γενικά θετικά σχόλια από τους κριτικούς και εισέπραξε $433.4 εκατομμύρια απέναντι από έναν προϋπολογισμό $187.3 εκατομμυρίων, γίνοντας η έβδομη ταινία του 2003 με τις μεγαλύτερες εισπράξεις. Μια συνέχεια, *[[Εξολοθρευτής: Η Σωτηρία]]*, κυκλοφόρησε το 2009.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2003
Κατηγορία:Ταινίες Terminator
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες σίκουελ
Κατηγορία:Αποκαλυπτικές ταινίες
Κατηγορία:Ταινίες παραγωγής Columbia Pictures
Κατηγορία:Ταινίες με ταξίδι στον χρόνο
Κατηγορία:Ταινίες τοποθετημένες στο Λος Άντζελες
Κατηγορία:Ταινίες γυρισμένες στο Λος Άντζελες
Κατηγορία:Ταινίες παραγωγής Warner Bros.
Κατηγορία:Ταινίες με μουσική σύνθεση Μάρκο Μπελτράμι
Κατηγορία:Αμερικανικές ταινίες της δεκαετίας 2000
Πράσινη Συμμαχία (Ισπανία)

Η **Πράσινη Συμμαχία** (, AV) είναι Ισπανικό οικολόγο και οικοσοσιαλιστικό πολιτικό κόμμα, ιδεολογικά τοποθετημένο στα αριστερά. Ιδρύθηκε στις 10 Ιουνίου 2021 στο πλαίσιο του εκλογικού συνασπισμού Unidas Podemos. Έχει εκπρόσωπο στο Κογκρέσο των Αντιπροσώπων, τον Juan López de Uralde, ιδρυτή και πρώην ηγέτη των Πράσινων Οικολόγων.

Από την έναρξή του, έχει παρουσιαστεί σε όλες τις εκλογές εντός του Unidas Podemos ή ισοδύναμο ανά περιοχή ή εκλογές.

## Ιστορικό
Η Πράσινη Συμμαχία ιδρύθηκε από τους ανθρώπους που έμειναν στο Unidas Podemos αφού οι Πράσινοι Οικολόγοι εγκατέλειψαν αυτόν τον χώρο για να ενταχθούν στο Más País το 2019. Το κόμμα παρουσιάστηκε στις 10 Ιουνίου 2021 στη Μαδρίτη από τον ομοσπονδιακό συντονιστή της, Juan López de Uralde, βουλευτή και πρόεδρο της Επιτροπής Οικολογικής Μετάβασης στο Κογκρέσο των Αντιπροσώπων, και άλλες προσωπικότητες της οικολογίας.

Οι πρώτες εκλογές στις οποίες συμμετείχαν, ήταν οι περιφερειακές εκλογές της Ανδαλουσίας, που είχαν προγραμματιστεί για τα τέλη του 2022, στο πλαίσιο του Unidas Podemos.

## Παραπομπές

## Εξωτερικοί σύνδεσμοι

* 
Κατηγορία:Ισπανικά πολιτικά κόμματα
Γκυ του Παντιέβρ

Ο **Γκυ**, γαλλ.: *Guy de Bretagne de Penthièvre ή Guy VII de Limoges* (1287 &#x2013; 27 Μαρτίου 1331), ήταν υποκόμης του Λιμόζ από το 1314 έως το 1317, και κόμης του Παντιέβρ από το 1317 έως το 1331.

## Βιογραφία
Γεννήθηκε στο Σαιλό, ως ο 2ος γιος του Aρθούρου Β΄ δούκα της Βρετάνης και της Mαρίας, υποκόμισσας του Λιμόζ. 

### Διαφωνία με τον δούκα της Βρετάνης
Ο αδελφός του Γκυ, Ιωάννης Γ' δούκας της Βρετάνης, νυμφεύτηκε την Ισαβέλλα της Καστίλης και ως γαμήλιο δώρο, της έδωσε την περιφέρεια του Λιμόζ. Ο Γκυ αρνήθηκε να επικυρώσει το δώρο αυτής της περιουσίας, που κληρονόμησε από τη μητέρα τους, στην οποία ο ίδιος είχε δικαιώματα. Μετά από αρκετά χρόνια γάμου, ενώ η Iσαβέλλα παρέμενε άτεκνη, ο δούκας Ιωάννης Γ΄ έδωσε στον αδελφό του τον Μάρτιο του 1314 την αμφισβητούμενη επαρχία. Η Iσαβέλλα διαμαρτυρήθηκε στον πάπα, ο οποίος με μία βούλα την 1η Σεπτεμβρίου 1314 κάλεσε τον δούκα να επιστρέψει την επικράτειά της. Έτσι αυτή ανέκτησε την υποκομητεία το 1317. Ο Ιωάννης Γ' με τη σειρά του αποζημίωσε τον αδελφό του με την κομητεία του Παντιέβρ. 

### Πρώτος γάμος
Το 1318 ο Γκυ νυμφεύτηκε την Ιωάννα του Αβωγκούρ (1300 &#x2013; 1327), κυρία του Γκοελό,  κόρης του Ερρίκου κυρίου του Aβωγκούρ, με την οποία απέκτησε μία κόρη:

* Ιωάννα (1319 &#x2013; 1384), κόμισσα του Παντιέβρ, μετά δούκισσα της Βρετάνης, όταν παντρεύτηκε το 1337 τον Κάρολο των Σατιγιόν-Μπλουά (1319 &#x2013; 1364) .

Ενώνοντας τις δικές του περιοχές με αυτές της συζύγου του στο Γκοελό, ο Γκυ εδραίωσε μία σημαντική πολιτική δύναμη στη βόρεια Βρετάνη.

### Δεύτερος γάμος
Μέχρι το 1327, ο Γκυ ήταν χήρος. Νυμφεύτηκε την Ιωάννα του Μπελεβίλ, αλλά μετά από καταγγελία της οικογένειάς του και μία έρευνα που πραγματοποιήθηκε στις 10 Φεβρουαρίου 1330 από τους επισκόπους Βαν (Vannes) και Ρεν (Rennes), ο γάμος ακυρώθηκε από τον πάπα Ιωάννη ΚΒ΄ το 1330. 

### Τρίτος αρραβώνας
Στις 12 Φεβρουαρίου 1331 ο πάπας εξουσιοδότησε τον Γκυ να νυμφευτεί «κατά τη διάρκεια της Τεσσαρακοστής» τη Μαρία του Μπλουά, ανιψιά του Φιλίππου ΣΤ΄ της Γαλλίας. Ο Γκυ απεβίωσε ξαφνικά την Τρίτη 26 Μαρτίου 1331, χωρίς να έχει ξανανυμφευτεί. Τα δικαιώματά του πέρασαν στην κόρη του Ιωάννα του Παντιέβρ.

Τάφηκε στην εκκλησία των Κορντελιέ (Cordeliers) στο Γκενγκάν, τη νεκρόπολη της οικογένειας τής συζύγου του. 

## Πρόγονοι




## Βιβλιογραφικές αναφορές


## Πηγές
* 

Κατηγορία:Πρόσωπα του Εκατονταετούς Πολέμου
NGC 5474

Ο **[[Νέος Γενικός Κατάλογος|NGC]] 5474** είναι ιδιόμορφος γαλαξίας νάνος στον αστερισμό Μεγάλη Άρκτο. Ανακαλύφθηκε από τον αστρονόμο Ουίλιαμ Χέρσελ (William Herschel) την 1η Μαΐου 1788 και είναι ένας από τους πολλούς γαλαξίες συνοδούς του Μεσιέ 101,
μάλιστα μεταξύ αυτών ο εγγύτερος στον Μ101.

Η βαρυτική αλληλεπίδραση ανάμεσα στους δύο γαλαξίες έχει αλλοιώσει τη μορφή του NGC 5474, του οποίου ο γαλαξιακός δίσκος έχει μετατοπιστεί σε σχέση με τον πυρήνα του. Η περιοχές σχηματισμού νέων αστέρων επίσης είναι μετατοπισμένες σε σχέση με τη θέση του πυρήνα. Ο NGC 5474 εμφανίζει επίσης ορισμένα στοιχεία σπειροειδούς μορφής και αυτός είναι ο λόγος που ενίοτε ταξινομείται ως νάνος σπειροειδής γαλαξίας.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ιδιόμορφοι γαλαξίες
Κατηγορία:Νάνοι γαλαξίες
Κατηγορία:Μεγάλη Άρκτος
5474
50216
09013
Κατηγορία:Αλληλεπιδρώντες γαλαξίες